Dragi moji učenci!

Upam, da ste vsi zdravi in tudi vaši najdražji okrog vas, to je sedaj najpomembnejše!

Najprej vam sporočam, da sem zelo ponosna na vas, ker menim, da smo do sedaj že ogromno naredili in to brez vašega sodelovanja ne bi bilo mogoče. Pogrešam vas in naše skupne ure, vaš smeh, vašo zagnanost in vašo vedoželjnost pri pouku nemščine. Zavedam se, da imate tudi zdaj veliko dela z ostalimi predmeti, zato sem se odločila, da vam za uvod ponudim svojo spletno učilnico v kateri najdete ogromno zanimivih nalog iz tem, ki smo jih že obravnavali. Zato me zanima, če ste jo že uspeli obiskati in rešiti kakšno nalogo. Zelo bom vesela, seveda, če je to mogoče, da mi svoje mnenje sporočite na e-pošto, ki jo bom spodaj napisala. Napišite mi svoje občutke (če ste našli naloge, katere ste lahko rešili; če ste potrebovali pomoč staršev; koliko časa vam je to vzelo; ali je nalog premalo oz. preveč; če vam je bila katera naloga še posebej všeč…karkoli vam leži na duši.).

etika.zalec@gmail.com

Lepo vas pozdravljam,

učiteljica Andreja